Nú er von á nýrri mynd sem byggð verður á sögu eftir Grisham , en framleiðslufyrirtækin Fox 2000 og New Regency ætla í sameiningu að gera mynd eftir nýjustu bók rithöfundarins , The Racketeer . Double Feature Films mun framleiða myndina og sænski leikstjórinn Daniel Espinosa mun leikstýra , en Espinosa leikstýrði Snabba Cash og Safe House ssem báðar vöktu mikla athygli og fengu góða aðsókn . Espinosa mun einnig framleiða myndina í samstarfi við umboðsmann sinn og meðframleiðanda Shelley Browning . Racketeer fjallar um dómara sem er myrtur í kofa við vatn og peningaskápurinn hans er tæmdur . Eini maðurinn sem veit um hvað málið snýst er fyrrum saksóknari sem situr í fangelsi sem vonast til að geta notað málið til að hjálpa sér að ná fram hefndum á fólkinu sem kom honum í fangelsi . Bókin kom út í október 2012 og fyrsta prentun var 1,5 milljón eintök . Bókin fór beint í fyrsta sæti metsölulista New York Times og USA Today og hefur verið á þeim listum síðan .